Heistingsa

Heistingsa (, ) ir piekrastes pilsēta un nemetropoles distrikts ar boro statusu Anglijā, Austrumsaseksas grāfistē. Atrodas grāfistes dienvidaustrumos Lamanša krastā  no grāfistes centra Lūisas un  no valsts galvaspilsētas Londonas centra. 1066. gadā netālu no pilsētas notika Heistingsas kauja.

 Vēsture 
Vēstures avotos pirmoreiz minēta 771. gadā kā Hastingas vai Hestingorum — sakšu hestingu cilts apmetne. No 6. līdz 8. gadsimtam Heistingsa bija patstāvīgas hestinku karalistes centrs, bet savu atsevišķo identitāti tās iedzīvotāji saglabājuši līdz 11. gadsimtam.

 pie Heistingsas notika kauja starp Harolda II vadīto anglosakšu armiju un Viljama Iekarotāja normaņu karaspēku par Anglijas Karalistes troni. 1086. gadā Pastardienas grāmatā Heistingsa atzīmēta kā boro. 11. gadsimtā pilsēta attīstījās kā nozīmīga osta un bija viena no Piecu ostu konfederācijas dibinātājām.Cinque Ports. Hastings 1287. gada februāra vētrā lielākā daļa pilsētas un Heistingsas pils tika nopostīta. 1339. un 1377. gadā pilsētu divreiz nopostīja Francijas flote un Heistingsa beidza pastāvēt kā tirdzniecības osta, bet turpināja plaukt kā kontrabandistu un piekrastes zvejnieku pilsēta. 1589. gadā karaliene Elizabete I piešķīra pilsētai jaunu hartiju. 19. gadsimtā Heistingsa attīstījās kā populārs piejūras kūrorts — no 1801. līdz 1891. gadam iedzīvotāju skaits pieauga no 3175 līdz 60 tūkstošiem.

Mūsdienās Heistingsa ir nozīmīga zvejas osta — šeit atrodas Eiropā lielākā pludmalē bāzētā zvejas kuģu flote.The fishing boats of Hastings - largest beach-launched fishing fleet in Europe

 Sports 
Kopš 1920. gada ap gadu miju Heistingsā notiek Starptautiskais šaha kongress. Tā laikā norisinās Hastings Premier turnīrs, kurā piedalās 10—16 augsta pasaules ranga šahisti; tajā spēlējuši daudzi nākamie pasaules čempioni.Hastings International Chess Congress

 Ievērojamas personības 
Heistingsā dzimuši vai dzīvojuši:
 Pelēkā Pūce — angļu izcelsmes kanādiešu rakstnieks;
 Gerets Berijs — bijušais Anglijas futbolists;
 Marianna Norta — angļu māksliniece;
 Alans Tjūrings — angļu matemātiķis.

 Sadraudzības pilsētas 
Heistingsai ir sadraudzības attiecības ar šādām pilsētām:
 Betīna, Francija
 Audenārde, Beļģija
 Šverte, Vācija
 Dordrehta, Nīderlande
 Heistingsa, Sjerraleone

 Atsauces 

 Ārējās saites 




Kategorija:Anglijas pilsētas
Kategorija:Austrumsaseksa
Kategorija:Piecas ostas
Kategorija:Anglijas distrikti
Kategorija:Anglijas boro